text: Hinduer vil bygge tempel i Sønderjylland
  19 januar 2015 kl. 08.56
  Hindu forening vil købe nedlagt skole i Skrydstrup ved Vojens og bruge den til tempel og kulturcenter.
  Hvis det lykkes at få en aftale med Haderslev Kommune så vil lokale hinduer gerne købe en del af den nedlagte skole. Det skriver JydskeVestkysten i dag.
  Det er Danmark Hindu Kultur Forening, der forhandler med kommunen om at overtage bygningen og bruge den som et fremtidigt mødested.
  Der bor omkring 15 tamilske familier i området og de fleste af dem er i dag nødsaget til at køre til Herning for at mødes i et tempel.
  Talsmand Eswari Ariyanayagam fortæller, at hvis foreningen overtager skolen, så vil de i første omgang ikke ombygge stedet væsentligt.
  Haderslev Kommune behandler sagen på økonomiudvalgsmødet på tirsdag.
  I Danmark bor der omkring 17.000 hinduer. Det fleste af dem er tamiler.
  